TV-gids Woensdag 13 Mei 2015
JY LEES NOU TV-gids Woensdag 13 Mei 2015
17:30 Leef Jou Reis – Met Gerrie Pretorius (kykNET): ons begin in die hoofstad van Viëtnam, Hanoi. Hier heers ’n ware straatkoskultuur met die beste ‘spring rolls’ van jou lewe. Ons besoek ook ’n UNESCO gebied in Halong Baai waat ons oornag op ’n tradisionele houtboot.
18:30 7de Laan (SABC2): Paula is finansieel in die knyp, maar dink nie dit sal haar keer om Laura-Lee te besoek nie. Sonja steek ’n geheim weg vir Willem. Sal hy haar aanvaar met al haar probleme of is hy nie reg vir die verantwoordelikheid nie.
18:30 Villa Rosa (kykNET): Liam is besig om sy planne in werking te stel en Saskia waarsku hom om Vicky uit te los. Cardo kry drie werksonderhoude en Celine trap hom uit omdat hy besluiteloos is oor sy toekoms.
19:30 Binnelanders (kykNET): ’n Tekort aan voedsel is ’n splinternuwe krisis en Ivanka dink Liezl het groter probleme as wat sy voorgee. Rian kry dit nie oor sy hart om sy nuus met Herman te deel nie en Tonik sukkel sonder Zadie.
20:00 Kwêla (kykNET): Francois Verster, die argivaris van Naspers, praat op die bank oor die 100 jaar van spotprente in Die Burger. Ons kuier by Samrec, ’n organisasie in PE wat seevoëls rehabiliteer.